CELEX: 32009R0203
Language: mt
Date: 2009-03-16 00:00:00
Title: Regolament tal-Kummissjoni (KE) Nru 203/2009 tas- 16 ta’ Marzu 2009 li jemenda r-Regolament (KE) Nru 1137/2007 fir-rigward tal-użu tal-addittiv Bacillus subtilis (035) fl-għalf li fih id-decoquinate u n-narasin/nicarbazin (Test b’relevanza għaż-ŻEE)

17.3.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 71/11
            
         REGOLAMENT TAL-KUMMISSJONI (KE) Nru 203/2009
   tas-16 ta’ Marzu 2009
   li jemenda r-Regolament (KE) Nru 1137/2007 fir-rigward tal-użu tal-addittiv Bacillus subtilis (035) fl-għalf li fih id-decoquinate u n-narasin/nicarbazin
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 fuq l-additivi għall-użu fl-għalf tal-annimali (1), u b’mod partikolari l-Artikolu 13(3) tiegħu,
   Billi:
   
               (1)
            
            
               Ir-Regolament (KE) Nru 1831/2003 jipprevedi l-awtorizzazzjoni ta' addittivi għall-użu fl-għalf tal-annimali u għar-raġunijiet u l-proċedura biex tingħata din l-awtorizzazzjoni.
            
         
               (2)
            
            
               Ir-Regolament (KE) Nru 1831/2003 jipprevedi l-possibilità ta' modifika fl-awtorizzazzjoni ta' addittiv fuq talba tad-detentur tal-awtorizzazzjoni u fuq opinjoni tal-Awtorità Ewropea dwar is-Sigurtà fl-Ikel (“l-Awtorità”).
            
         
               (3)
            
            
               L-użu tal-preparazzjoni tal-mikroorganiżmu Bacillus subtilis DSM 17299 (O35) kien awtorizzat għal għaxar snin biex jingħata għat-tiġieġ għat-tismin bir-Regolament tal-Kummissjoni (KE) Nru 1137/2007 (2).
            
         
               (4)
            
            
               Skont l-Artikolu 7 tar-Regolament (KE) Nru 1831/2003, ġiet ippreżentata applikazzjoni għal modifikazzjoni tal-awtorizzazzjoni ta’ din il-preparazzjoni biex ikun permess l-użu tagħha fl-għalf li fih il-koċċidjostati decoquinate u n-narasin/nicarbazin. Ma’ din l-applikazzjoni kien hemm mehmużin id-dettalji u d-dokumenti meħtieġa skont l-Artikolu 7(3) ta’ dan ir-Regolament.
            
         
               (5)
            
            
               L-Awtorità kkonkludiet, fl-opinjoni tagħha tat-22 ta’ Ottubru 2008, li kienet stabbilita l-kompatibbiltà tal-addittiv Bacillus subtilis DSM 17299 (O35) mad-decoquinate u n-narasin/nicarbazin (3).
            
         
               (6)
            
            
               Il-kundizzjonijiet stipulati fl-Artikolu 5 tar-Regolament (KE) Nru 1831/2003 ġew sodisfatti.
            
         
               (7)
            
            
               Għalhekk, ir-Regolament (KE) Nru 1137/2007 għandu jkun emendat skont dan.
            
         
               (8)
            
            
               Il-miżuri stipulati f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   L-Anness tar-Regolament (KE) Nru 1137/2007 huwa sostitwit bit-test li jidher fl-Anness ta’ dan ir-Regolament.
   Artikolu 2
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 16 ta’ Marzu 2009.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 268, 18.10.2003, p. 29.
   
      (2)  ĠU L 256, 2.10.2007, p. 5.
   
      (3)  L-Opinjoni Xjentifika tal-Panel dwar l-Addittivi u l-Prodotti jew is-Sustanzi użati fl-Għalf tal-Annimali (FEEDAP) fuq talba mill-Kummissjoni Ewropea dwar il-kompatibbiltà tal-prodott mikrobjali 035 (Bacillus subtilis) mad-decoquinate u n-narasin/nicarbazin. Il-Ġurnal tal-EFSA (2008) 840, p. 1-7.
   
      ANNESS
      
         
                     Numru ta' identifikazzjoni tal-addittiv
                  
                  
                     Isem id-detentur tal-awtorizzazzjoni
                  
                  
                     Addittiv
                     (Isem kummerċjali)
                  
                  
                     Kompożizzjoni, formula kimika, deskrizzjoni, metodu analitiku.
                  
                  
                     Speċi jew kategorija tal-annimal
                  
                  
                     Età massima
                  
                  
                     Kontenut minimu
                  
                  
                     Kontenut massimu
                  
                  
                     Dispożizzjonijiet oħra
                  
                  
                     Tmiem il-perjodu ta' awtorizzazzjoni
                  
               
                     CFU/kg ta’ għalf sħiħ b’kontenut ta' umdità ta’ 12 %
                  
               
                     Kategorija ta' addittivi żootekniċi. Grupp funzjonali: stabilizzanti għall-batterja li tinsab fil-musrana.
                  
               
                     “4b1821
                  
                  
                     Chr. Hansen A/S
                  
                  
                     
                        Bacillus subtilis DSM 17299 (O35)
                  
                  
                     
                                  
                              
                              
                                 Kompożizzjoni tal-addittiv:
                                 Preparazzjoni ta’ Bacillus subtilis
                                 
                                 DSM 17299
                                 Li fih minimu ta’ 1,6 × 109 CFU/g addittiv
                              
                           
                                  
                              
                              
                                 Karatterizzazzjoni tal-addittiv:
                                 sustanza: Bacillus subtilis DSM 17299 konċentrat ta’ spori
                              
                           
                                  
                              
                              
                                 Metodu analitiku (1):
                                 Metodu ta’ enumerazzjoni bis-slajd imdellek (spread plate method) fuq l-agar tat-tryptone soya bi pretrattament bis-sħana trattament tal-kampjuni tal-għalf
                              
                           
                  
                     Tiġieġ għat-tismin
                  
                  
                     —
                  
                  
                     8 × 108
                     
                  
                  
                     1,6 × 109
                     
                  
                  
                     
                                 1.
                              
                              
                                 Fl-istruzzjonijiet għall-użu tal-addittiv u t-taħlita minn qabel, indika t-temperatura li fiha għandhom jinħażnu, kemm jistgħu jdumu maħżuna u l-istabbiltà għall-pelleting.
                              
                           
                                 2.
                              
                              
                                 L-użu huwa permess fl-għalf li jkun fih il-coccidiostats permessi: diclazuril, halofuginone, robenidine, decoquinate u narasin/nicarbazin.
                              
                           
                  
                     it-22 ta’ Ottubru 2017
                  
               
      
         (1)  Dettalji tal-metodi analitiċi huma disponibbli fl-indirizz li ġej tal-Laboratorju ta' Referenza Komunitarju: www.irmm.jrc.be/crl-feed-additives”